2015թ. դեկտեմբերի վերջերին Դմիտրի Մեդվեդևը հաստատեց 53 ընկերությունների ու կազմակերպությունների և Ռուսաստանի 13 տարածաշրջանների ցուցակը, որոնց վրա 2016թ. հունվարի 1-ից տարածվելու էր Թուրքիայի քաղաքացիներին աշխատանքի վերցնելու արգելքը, դրանց հետ աշխատանքային կամ քաղաքացիաիրավական բնույթի պայմանագրեր ստորագրված չեն մինչև 2015թ. դեկտեմբերի 31-ը։ Արգելքն առնչվելու էր նաև Թուրքիայի քաղաքացիների կողմից վերահսկվող կազմակերպությունների գործունեությանը։ Այդպիսով այդ շրջաններում գործող ընկերություններին արգելվեց հունվարի 1-ից աշխատանքի վերցնել Թուրքիայի քաղաքացիներին։ Խոսքը շինարարական, ավտոմոբիլաշինական, շինանյութերի, պլաստիկ խողովակների ու կցամասերի, սանտեխնիկական սարքավորումների, հատակի ծածկույթի արտադրության կազմակերպությունների մասին է[39]։